מארש: “אנסטסיה היא הצעירה ביותר בליגה, אבל יש לה השפעה“
מארש: "אנסטסיה היא הצעירה ביותר בליגה, אבל יש לה השפעה"
קבוצת לוס אנג'לס קרנט, בה מתחרה השחיינית הישראלית אנסטסיה גורבנקו ואותה מוביל יועץ העל של האיגוד ומאמן מרכז המצוינות בסן דייגו דייויד מארש, סיימה אמש (ראשון) את התחרות הראשונה שלה בליגה הבינלאומית החדשה בלואיוויל.
גורנבקו סיימה את התחרות עם שני שיאי ישראל בבריכה קצרה במשחי המעורב, ומאמנה מארש היה בהחלט מרוצה מכך: "אני נלהב מהחווייה שאנסטסיה מקבלת עם לוס אנג'לס קרנט. היא השחיינית הצעירה ביותר בליגה, אבל החלה להבין שיש לה השפעה. ה-200 מעורב אישי שלה ביום התחרות השני היה צעד חיובי נוסף בפיתוח שלה ובהגעה לפוטנציאל שלה".
גורבנקו עצמה אמרה: "מאוד נהנתי מהחוויה הזאת, בה כולם בשביל מטרה אחת - להיות הקבוצה הטובה ביותר. זה כבוד להיות חלק מקבוצה כל כך טובה, אפילו הצלחתי להביא כמה נקודות, במיוחד ביום השני עם ה-200 מעורב אישי וזה מאוד שימח אותי. אנחנו קבוצה מאוד מגובשת, למרות הפרשי הגילאים, וזה מה שכיף פה, החברה. אני כבר מתרגשת לקראת התחרות הבאה"
אחרי סבב ההסלמה: תחרות ליגה נערכה בשער הנגב